3 hafta oldin Nyu-York shtatidagi Klinton okrugidagi qamoqxonada qochib ketgan mahbuslardan biri Richard Met politsiya tomonidan otib o‘ldirilgan. Assosheted Press nashri xabariga ko‘ra, uning boshiga uch marta o‘q otilgan. Sud-tibbiyot tahlili natijalarida aniqlanishicha, u 3 hafta davomida qochqinlikda yashaganiga qaramasdan o‘ldirilishidan oldin yaxshi jismoniy holatda bo‘lgan. U bunga o‘z qiyofasini muvaffaqiyatli tarzda o‘zgartira olgani evaziga erishgan. Qochqinlarning ikkinchisi ham Kanada chegarasida qo‘lga tushgan. Qayd etish joizki, Klinton qamoqxonasidan 3 hafta oldin mahbuslarning qochib ketishi 150 yillik tarixda ilk marta yuz bergandi. Bu qochqinlar haqida ma’lumot uchun 100 ming dollar mukofot e’lon qilingandi.